title: 2009/797/CE,Euratom: Decizia Consiliului din 27 octombrie 2009 de numire a unui membru italian în cadrul Comitetului Economic și Social European

text:
               31.10.2009

               RO

               Jurnalul Oficial al Uniunii Europene

               L 285/40

      DECIZIA CONSILIULUI

   din 27 octombrie 2009
   de numire a unui membru italian în cadrul Comitetului Economic și Social European
   (2009/797/CE, Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 259,
   având în vedere Tratatul de instituire a Comunității Europene a Energiei Atomice, în special articolul 167,
   având în vedere Decizia 2006/524/CE, Euratom a Consiliului (1) și Decizia 2006/651/CE, Euratom a Consiliului (2),
   având în vedere propunerea guvernului italian,
   având în vedere avizul Comisiei,
   întrucât un post de membru în cadrul Comitetului Economic și Social European a devenit vacant ca urmare a încheierii mandatului doamnei Susanna FLORIO,
   DECIDE:
   Articolul 1
   Domnul Stefano PALMIERI, responsabile dell'area di ricerca Sviluppo locale e politica industriale dell'IRES CGIL — Istituto di ricerche economiche e sociali Confederazione generale italiana del lavoro (Gruppo II — Lavoratori), se numește în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2010.
   Articolul 2
   Prezenta decizie produce efecte de la data adoptării.

      Adoptată la Luxemburg, 27 octombrie 2009.

            Pentru Consiliu

            Președintele

         C. BILDT

      (1)  JO L 207, 28.7.2006, p. 30.

      (2)  JO L 269, 28.9.2006, p. 13.


title: Decizia Consiliului de adoptare a poziției Consiliului privind proiectul de buget rectificativ nr. 3 al Uniunii Europene pentru exercițiul financiar 2015

text:
               24.6.2015

               RO

               Jurnalul Oficial al Uniunii Europene

               C 207/4

         DECIZIA CONSILIULUI
   de adoptare a poziției Consiliului privind proiectul de buget rectificativ nr. 3 al Uniunii Europene pentru exercițiul financiar 2015
   (2015/C 207/04)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (1), în special articolul 41,
   întrucât:

         DECIDE:
   Articol unic
   Poziția Consiliului privind proiectul de buget rectificativ nr. 3 al Uniunii Europene pentru exercițiul financiar 2015 a fost adoptată la 19 iunie 2015.
   Textul integral poate fi accesat pentru consultare sau descărcare pe site-ul web al Consiliului: http://www.consilium.europa.eu/

      Adoptată la Luxemburg, 19 iunie 2015.

            Pentru Consiliu

            Președintele

         J. REIRS

      (1)  JO L 298, 26.10.2012, p. 1.

      (2)  JO L 69, 13.3.2015, p. 1.


title: 2009/843/CE: Decizia Parlamentului European și a Consiliului din 21 octombrie 2009 privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară

text:
               19.11.2009

               RO

               Jurnalul Oficial al Uniunii Europene

               L 304/4

      DECIZIA PARLAMENTULUI EUROPEAN ȘI A CONSILIULUI

   din 21 octombrie 2009
   privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
   (2009/843/CE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei,
   întrucât:

               (1)

               Fondul european de ajustare la globalizare („fondul”) a fost creat pentru a oferi un sprijin suplimentar lucrătorilor afectați de schimbările structurale majore intervenite în practicile comerciale mondiale și pentru a le acorda asistență în procesul de reintegrare pe piața muncii.

               (2)

               Acordul interinstituțional din 17 mai 2006 permite mobilizarea fondului în limita unui plafon anual de 500 de milioane EUR.

               (3)

               La 6 februarie 2009, Germania a prezentat o solicitare de mobilizare a fondului în ceea ce privește lucrătorii concediați de către Nokia GmbH. Solicitarea îndeplinește condițiile pentru fixarea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006, în consecință Comisia propune mobilizarea unei sume de 5 553 850 EUR.

               (4)

               Prin urmare, fondul ar trebui să fie mobilizat pentru a oferi o contribuție financiară pentru solicitarea depusă de Germania,

         DECID:
   Articolul 1
   În cadrul bugetului general al Uniunii Europene pentru exercițiul financiar 2009, Fondul european de ajustare la globalizare este mobilizat pentru a se acorda suma de 5 553 850 EUR în credite de angajament și de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 21 octombrie 2009.

            Pentru Parlamentul European

            Președintele

         J. BUZEK

            Pentru Consiliu

            Președintele

         C. MALMSTRÖM

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: 2007/645/CE: Decizia Consiliului din 1 octombrie 2007 de numire a unui membru maltez și a doi supleanți maltezi în cadrul Comitetului Regiunilor

text:
               6.10.2007

               RO

               Jurnalul Oficial al Uniunii Europene

               L 261/26

      DECIZIA CONSILIULUI

   din 1 octombrie 2007
   de numire a unui membru maltez și a doi supleanți maltezi în cadrul Comitetului Regiunilor
   (2007/645/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului maltez,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada 26 ianuarie 2006-25 ianuarie 2010 (1).

               (2)

               Unul dintre posturile de membru în cadrul Comitetului Regiunilor a devenit vacant ca urmare a demisiei doamnei Doris BORG. Două posturi de supleanți în cadrul Comitetului Regiunilor au devenit vacante ca urmare a încheierii mandatelor domnului Joe BORG și domnului Paul BUTTIGIEG,

         DECIDE:
   Articolul 1
   Prin prezenta se numesc membri și, respectiv, supleanți în cadrul Comitetului Regiunilor pe durata restantă a mandatului, și anume până la 25 ianuarie 2010, următorii:

               (a)

               în calitate de membru:

                           —

                           domnul Frederick CUTAJAR, Mayor, Santa Lucia Local Council;

               (b)

               în calitate de supleanți:

                           —

                           doamna Doris BORG, Deputy Mayor, Birkirkara Local Council;

                           —

                           doamna Maria NATOLI, Councillor, Nadur Local Council.

         Articolul 2
   Prezenta decizie produce efecte de la data adoptării.

      Adoptată la Luxemburg, 1 octombrie 2007.

            Pentru Consiliu

            Președintele

         M. LINO

      (1)  JO L 56, 25.2.2006, p. 75.


title: Decizia 2010/799/PESC a Consiliului din 13 decembrie 2010 de sprijinire a unui proces de consolidare a încrederii care să ducă la instituirea unei zone fără arme de distrugere în masă și fără vectorii acestora în Orientul Mijlociu, pentru susținerea punerii în aplicare a Strategiei UE împotriva proliferării armelor de distrugere în masă

text:
               23.12.2010

               RO

               Jurnalul Oficial al Uniunii Europene

               L 341/27

         DECIZIA 2010/799/PESC A CONSILIULUI
   din 13 decembrie 2010
   de sprijinire a unui proces de consolidare a încrederii care să ducă la instituirea unei zone fără arme de distrugere în masă și fără vectorii acestora în Orientul Mijlociu, pentru susținerea punerii în aplicare a Strategiei UE împotriva proliferării armelor de distrugere în masă
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 26 alineatul (2),
   întrucât:

               (1)

               UE pune în aplicare în mod activ Strategia UE împotriva proliferării armelor de distrugere în masă și măsurile enumerate în capitolul III din aceasta, precum eficientizarea multilateralismului și promovarea unui mediu internațional și regional stabil.

               (2)

               UE este angajată față de sistemul de tratate multilaterale, care asigură temeiul juridic și normativ pentru toate eforturile de neproliferare. Politica UE este de a continua punerea în aplicare și universalizarea normelor existente în materie de dezarmare și neproliferare. UE va acorda asistență țărilor terțe în îndeplinirea obligațiilor ce le revin în temeiul convențiilor și regimurilor multilaterale.

               (3)

               Promovarea unui mediu internațional și regional stabil reprezintă o condiție pentru combaterea proliferării armelor de distrugere în masă. În acest scop, UE va favoriza acordurile regionale de securitate și procesele regionale vizând controlul armamentului și dezarmarea.

               (4)

               Asigurările de natură pozitivă și negativă în materie de securitate pot juca un rol important: acestea pot reprezenta atât un stimulent pentru a se renunța la achiziționarea de arme de distrugere în masă, cât și un factor disuasiv. UE va promova examinarea în continuare a asigurărilor în materie de securitate.

               (5)

               Proliferarea armelor de distrugere în masă reprezintă o amenințare la nivel global, care necesită o abordare globală. Cu toate acestea, întrucât securitatea în Europa este strâns legată de securitatea și stabilitatea din bazinul mediteraneean și din Orientul Mijlociu, UE consideră că este de datoria sa să contribuie la securitatea și stabilitatea din această regiune.

               (6)

               Declarația comună a reuniunii la nivel înalt pentru Mediterana desfășurată la Paris la 13 iulie 2008, care a instituit Uniunea pentru Mediterana, a reafirmat aspirația comună de instaurare a păcii, precum și a securității regionale, astfel cum se prevede în Declarația de la Barcelona adoptată în cadrul Conferinței euro-mediteraneene de la 27-28 noiembrie 1995, care, între altele, promovează securitatea regională, acționând în favoarea neproliferării nucleare, chimice și biologice prin aderarea la o combinație de regimuri internaționale și regionale de neproliferare și de acorduri în materie de control al armamentului și de dezarmare, precum Tratatul de neproliferare nucleară (TNP), Convenția privind armele chimice, Convenția privind armele biologice și cu toxine, Tratatul de interzicere totală a experiențelor nucleare și/sau acorduri regionale de tipul zonelor fără arme, incluzând regimurile de verificare aferente, și prin respectarea acestora, precum și îndeplinind cu bună-credință angajamentele luate în cadrul convențiilor privind controlul armamentului, dezarmarea și neproliferarea.

               (7)

               Părțile la Uniunea pentru Mediterana vor urmări instituirea în Orientul Mijlociu a unei zone fără arme de distrugere în masă – nucleare, chimice și biologice – și fără vectorii acestora, care să poată fi verificată în mod reciproc și eficace. Mai mult, părțile vor examina pașii practici de întreprins, între altele, pentru a preveni proliferarea armelor nucleare, chimice și biologice, precum și acumularea excesivă de arme convenționale.

               (8)

               Acordurile de asociere euro-mediteraneene dintre UE și partenerii mediteraneeni prevăd instituirea unui dialog politic periodic, care să consolideze securitatea și stabilitatea la nivel regional și să acopere toate subiectele de interes comun, în special pacea, securitatea, democrația și dezvoltarea regională.

               (9)

               La 19-20 iunie 2008, UE a organizat la Paris un seminar privind „Securitatea în Orientul Mijlociu, neproliferarea armelor de distrugere în masă și dezarmarea”, care a reunit reprezentanți ai statelor din regiune și ai statelor membre ale UE, precum și reprezentanți ai mediului academic și agenții naționale din domeniul energiei nucleare. Participanții au încurajat UE să promoveze continuarea dezbaterii în cadrul diverselor foruri și să avanseze în mod progresiv către un format mai formal care să includă discuții între funcționari guvernamentali, valorificându-se cadrul de la Barcelona – însă în contextul unui format mai deschis din punct de vedere geografic.

               (10)

               Conferința de revizuire a TNP din 2010 a subliniat importanța unui proces care să ducă la punerea în aplicare deplină a Rezoluției din 1995 privind Orientul Mijlociu („rezoluția din 1995”). În acest scop, conferința a aprobat următoarele măsuri de ordin practic, cuprinzând, printre altele, examinarea tuturor ofertelor care vizează susținerea punerii în aplicare a rezoluției din 1995, inclusiv oferta UE de a găzdui un seminar situat în continuarea celui organizat în iunie 2008.

               (11)

               De asemenea, Conferința de revizuire a TNP din 2010 a recunoscut rolul important deținut de societatea civilă în ceea ce privește contribuirea la punerea în aplicare a rezoluției din 1995 și a încurajat toate eforturile în acest sens.

               (12)

               Cea de a 20-a sesiune a Consiliului mixt și a reuniunii ministeriale UE-CCG, desfășurată la Luxemburg la 14 iunie 2010, a salutat rezultatul de succes al Conferinței de revizuire a TNP din 2010. Cele două părți și-au reiterat sprijinul pentru instituirea unei zone fără niciun fel de arme de distrugere în masă și fără vectorii acestora în Orientul Mijlociu, incluzând regiunea Golfului,

         ADOPTĂ PREZENTA DECIZIE:
   Articolul 1
   (1)   Pentru a se oferi continuitate seminarului UE din 2008 privind „Securitatea în Orientul Mijlociu, neproliferarea armelor de distrugere în masă și dezarmarea”, UE susține activități cu scopul de a promova următoarele obiective:

               —

               încurajarea dialogului regional de natură politică și privind securitatea în cadrul societăților civile și al guvernelor, și în special în rândul experților, al funcționarilor și al persoanelor din mediul academic;

               —

               identificarea măsurilor de consolidare a încrederii care ar putea reprezenta pași practici în perspectiva unei zone fără arme de distrugere în masă și fără vectorii acestora în Orientul Mijlociu;

               —

               încurajarea discuției privind universalizarea și punerea în aplicare a tratatelor și a altor instrumente internaționale relevante pentru a preveni proliferarea armelor de distrugere în masă și a vectorilor acestora;

               —

               discutarea chestiunilor privind utilizările pașnice ale energiei nucleare și cooperarea internațională și regională în această privință.

         (2)   În acest context, proiectele care urmează să fie susținute de către Uniunea Europeană cuprind următoarele activități specifice:

               (a)

               furnizarea de mijloace pentru organizarea unui eveniment în continuitatea seminarului UE din 2008 privind „Securitatea în Orientul Mijlociu, neproliferarea armelor de distrugere în masă și dezarmarea”;

               (b)

               furnizarea de mijloace pentru pregătirea documentelor de referință cu privire la subiectele abordate în cadrul seminarului ulterior.

         În anexă figurează o descriere detaliată a proiectelor.
   Articolul 2
   (1)   Responsabilitatea pentru punerea în aplicare a prezentei decizii îi revine Înaltului Reprezentant al Uniunii pentru afaceri externe și politica de securitate (ÎR).
   (2)   Punerea în aplicare din punct de vedere tehnic a proiectelor menționate la articolul 1 alineatul (2) este asigurată de Consorțiul UE pentru neproliferare, care îndeplinește această sarcină sub responsabilitatea ÎR. În acest scop, ÎR încheie acordurile necesare cu Consorțiul UE pentru neproliferare.
   Articolul 3
   (1)   Suma de referință financiară pentru punerea în aplicare a proiectelor menționate la articolul 1 alineatul (2) este de 347 700 EUR.
   (2)   Cheltuielile finanțate din suma prevăzută la alineatul (1) sunt gestionate în conformitate cu procedurile și normele aplicabile bugetului Uniunii.
   (3)   Comisia supraveghează gestionarea corectă a cheltuielilor menționate la alineatul (1). În acest scop, aceasta încheie un acord de finanțare cu Consorțiul UE pentru neproliferare. Acordul prevede obligația Consorțiului UE pentru neproliferare de a asigura vizibilitatea contribuției UE, corespunzătoare dimensiunii acesteia.
   (4)   Comisia depune eforturi în vederea încheierii acordului de finanțare menționat la alineatul (3) în cel mai scurt timp posibil după intrarea în vigoare a prezentei decizii. Aceasta informează Consiliul cu privire la orice dificultăți care intervin în cursul acestui proces și cu privire la data încheierii acordului.
   Articolul 4
   (1)   ÎR raportează Consiliului cu privire la punerea în aplicare a prezentei decizii, pe baza unor rapoarte periodice pregătite de Consorțiul UE pentru neproliferare. Aceste rapoarte stau la baza evaluării efectuate de Consiliu.
   (2)   Comisia furnizează informații cu privire la aspectele financiare ale proiectelor menționate la articolul 1 alineatul (2).
   Articolul 5
   (1)   Prezenta decizie intră în vigoare la data adoptării.
   (2)   Prezenta decizie expiră după 18 luni de la data încheierii acordurilor de finanțare menționate la articolul 3 alineatul (3). Cu toate acestea, aceasta expiră după șase luni de la intrarea sa în vigoare în cazul în care niciun acord de finanțare nu a fost încheiat în termenul respectiv.

      Adoptată la Bruxelles, 13 decembrie 2010.

            Pentru Consiliu

            Președintele

         C. ASHTON

      ANEXĂ

         Proiecte de sprijinire a unui proces de consolidare a încrederii care să ducă la instituirea unei zone fără arme de distrugere în masă Și fără vectorii acestora în orientul mijlociu, pentru susȚinerea punerii în aplicare a strategiei ue împotriva proliferării armelor de distrugere în masă

      1.   Obiective

      În cadrul Declarației de la Barcelona adoptată de Conferința euro-mediteraneană de la 27-28 noiembrie 1995, UE împreună cu partenerii săi mediteraneeni au convenit să urmărească instituirea unei zone a Orientului Mijlociu fără arme de distrugere în masă și fără vectorii acestora, care să poată fi verificată în mod eficace. În 2008, Declarația comună a reuniunii la nivel înalt pentru Mediterana desfășurată la Paris a confirmat faptul că UE este pregătită să examineze și să acționeze în vederea identificării unor măsuri de ordin practic pentru pregătirea unui teren adecvat pentru punerea deplină în aplicare a Rezoluției din 1995 privind Orientul Mijlociu („rezoluția din 1995”) a Conferinței de revizuire a TNP și crearea unei astfel de zone. Astfel de măsuri de ordin practic au fost examinate în timpul seminarului UE privind „Securitatea în Orientul Mijlociu, neproliferarea armelor de distrugere în masă și dezarmarea”, desfășurat în iunie 2008 la Paris.
      În opinia UE, măsurile de ordin practic ar trebui, printre altele, să promoveze aderarea universală la toate acordurile și instrumentele multilaterale din domeniul neproliferării și al controlului armamentului și al dezarmării, precum Tratatul de neproliferare nucleară (TNP), Convenția privind armele chimice, Convenția privind armele biologice și cu toxine, Tratatul de interzicere totală a experiențelor nucleare, Codul de conduită de la Haga împotriva proliferării rachetelor balistice, precum și la acordurile de garanții generalizate ale AIEA împreună cu protocolul adițional la acestea, precum și respectarea acestora. Începerea negocierilor cu privire la Tratatul privind încetarea producției de material de fisiune ar reprezenta o altă etapă crucială în acest context. Astfel de măsuri ar constitui o măsură importantă de consolidare a încrederii la nivel regional în vederea instituirii unei zone fără arme de distrugere în masă și fără vectorii acestora, care să poată fi verificată.
      UE dorește să continue și să intensifice dialogul politic și de securitate dintre partenerii relevanți din Uniunea pentru Mediterana și toate celelalte țări din Orientul Mijlociu cu privire la chestiuni legate de instituirea unei zone fără arme de distrugere în masă. UE consideră că elaborarea și punerea în aplicare a unor măsuri concrete de consolidare a încrederii ar putea facilita progresele către o zonă fără arme de distrugere în masă. Aceste măsuri de consolidare a încrederii ar putea consta, între altele, în proiecte la scară mică în domeniul științific și cel al societății civile unde sunt posibile progrese, precum și în seminare de formare pentru diplomați și militari și în „vizite” de consolidare a încrederii în țările din regiune.
      În acest context de interes crescând pentru dezvoltarea utilizărilor pașnice ale energiei nucleare în regiune, ar trebui de asemenea făcute eforturi pentru a garanta că dezvoltarea modalităților pașnice de utilizare are loc în conformitate cu cele mai bune standarde de siguranță, securitate și neproliferare. Problema modalităților de consolidare a cooperării nucleare pașnice ar trebui explorată atât în termeni generali, cât și în ceea ce privește anumite aspecte specifice, de exemplu prin intermediul dezvoltării la nivel regional a instalațiilor nucleare multinaționale.
      UE consideră că aceste obiective ar putea să avanseze, printre altele, prin intermediul organizării unui seminar ulterior privind „Securitatea în Orientul Mijlociu, neproliferarea armelor de distrugere în masă și dezarmarea”, la care să participe toate părțile implicate. Respectivul seminar ar putea permite desfășurarea unei discuții structurate, axată pe cerințele care ar putea duce, în viitor, la instituirea unei zone a Orientului Mijlociu fără arme nucleare și toate celelalte arme de distrugere în masă și fără vectorii acestora, care să poată fi verificată în mod eficace. Ar fi necesar ca acțiunile pregătitoare ale seminarului să se desfășoare în strânsă coordonare cu toate părțile relevante.
      UE continuă să sprijine deciziile și rezoluția privind Orientul Mijlociu adoptate cu ocazia Conferinței de revizuire și prelungire a TNP din 1995, precum și documentele finale ale Conferinței de revizuire a TNP din 2000, respectiv ale Conferinței de revizuire a TNP din 2010. Conferința din 2010 de revizuire a TNP a aprobat un număr de măsuri de ordin practic, care cuprind examinarea tuturor ofertelor vizând susținerea punerii în aplicare a rezoluției din 1995, inclusiv oferta UE de a găzdui un seminar ulterior, situat în continuarea celui organizat în iunie 2008. Mai mult, conferința a recunoscut importanța rolului jucat de societatea civilă în ceea ce privește contribuția la punerea în aplicare a rezoluției din 1995.
      UE dorește să sprijine obiectivele sus-menționate, după cum urmează:

                  —

                  prin organizarea unui eveniment situat în continuarea seminarului UE din 2008 privind „Securitatea în Orientul Mijlociu, neproliferarea armelor de distrugere în masă și dezarmarea”;

                  —

                  prin furnizarea de mijloace pentru pregătirea documentelor de referință cu privire la subiectele abordate în cadrul seminarului ulterior.

            2.   Descrierea proiectelor

      2.1.   Proiect: Seminar de sprijinire a unui proces de consolidare a încrederii care să ducă la instituirea unei zone fără arme de distrugere în masă și fără vectorii acestora în Orientul Mijlociu
      2.1.1.   Scopul proiectului
      Proiectul:

                  (a)

                  va reprezenta un eveniment situat în continuarea seminarului UE privind „Securitatea în Orientul Mijlociu, neproliferarea armelor de distrugere în masă și dezarmarea”, care s-a desfășurat la Paris în perioada 19-20 iunie 2008;

                  (b)

                  va aduce în discuție chestiuni legate de securitatea regională în Orientul Mijlociu, inclusiv proliferarea armelor de distrugere în masă și a vectorilor acestora, precum și chestiuni convenționale;

                  (c)

                  va explora posibilele măsuri de consolidare a încrederii care să faciliteze procesul de instituire a unei zone fără arme de distrugere în masă și fără vectorii acestora în Orientul Mijlociu, inclusiv prin valorificarea experienței acumulate în cadrul zonelor de acest fel existente;

                  (d)

                  va aduce în discuție posibilitățile de universalizare și de punere în aplicare a tratatelor și a altor instrumente internaționale de neproliferare și dezarmare;

                  (e)

                  va analiza perspectivele de cooperare nucleară pașnică și activitățile de asistență conexe, inclusiv prin valorificarea experienței Euratom.

            2.1.2.   Rezultatele proiectului
      Proiectul:

                  (a)

                  va aprofunda dialogul și va genera încredere în cadrul societății civile și în rândul administrațiilor, pentru a se înregistra progrese suplimentare în sprijinul securității regionale și al instituirii unei zone fără arme de distrugere în masă și fără vectorii acestora în Orientul Mijlociu;

                  (b)

                  va spori înțelegerea reciprocă a aspectelor care influențează peisajul de securitate regională, inclusiv a proliferării armelor de distrugere în masă și a vectorilor acestora, precum și a chestiunilor convenționale;

                  (c)

                  va crește gradul de sensibilizare, cunoaștere și înțelegere a măsurilor de ordin practic necesare pentru instituirea în Orientul Mijlociu a unei zone fără arme de distrugere în masă și fără vectorii acestora;

                  (d)

                  va contribui la eforturile de universalizare și de punere în aplicare a tratatelor și a altor instrumente internaționale de neproliferare și dezarmare;

                  (e)

                  va facilita cooperarea internațională și regională cu privire la utilizările pașnice ale energiei nucleare în conformitate cu cele mai bune standarde de siguranță, securitate și neproliferare nucleare.

            2.1.3.   Descrierea proiectului
      Proiectul prevede organizarea unui seminar care va dura maximum două zile și se va desfășura de preferință la Bruxelles sau în regiunea mediteraneană.
      Printre participanți se vor număra reprezentanți ai instituțiilor UE relevante, ai statelor membre ale UE, ai tuturor țărilor din Orientul Mijlociu, ai statelor care dețin arme nucleare, ai organizațiilor internaționale relevante, precum și experți din mediul academic. La seminar se așteaptă participarea a aproximativ 100 de reprezentanți.
      Experții din medii academice vor conduce discuțiile din cadrul seminarului. Având în vedere caracterul delicat al subiectelor care urmează să fie abordate, discuțiile se vor desfășura conform regulii „Chatham House”, pentru a permite o dezbatere mai informală și mai deschisă, fără a se identifica sursa informațiilor primite în cadrul unei reuniuni.
      Vor fi acoperite cheltuielile de deplasare, cazare și diurnă ale participanților și ale vorbitorilor invitați. Decizia Consiliului prevede, de asemenea, mijloacele financiare pentru acoperirea tuturor celorlalte costuri, care includ echipamentul de conferință, dejunurile, cinele, pauzele de cafea, traducerea documentelor și interpretarea de conferință.
      Consorțiul UE pentru neproliferare, în consultare cu reprezentantul ÎR și cu statele membre ale UE, va invita participanții la seminar.
      Seminarul se va desfășura în 2011. Consorțiul UE pentru neproliferare va pregăti un raport aferent seminarului; acesta va fi adresat reprezentantului ÎR. Raportul poate fi pus la dispoziția organismelor relevante din UE, tuturor țărilor din Orientul Mijlociu, altor țări interesate, precum și organizațiilor internaționale competente.
      2.2.   Proiect: Documente de referință
      2.2.1.   Scopul proiectului
      Proiectul:

                  (a)

                  va furniza până la opt documente de referință cu privire la subiecte abordate de seminarul de sprijinire a unui proces de consolidare a încrederii care să ducă la instituirea unei zone fără arme de distrugere în masă și fără vectorii acestora în Orientul Mijlociu;

                  (b)

                  va furniza instrumente pentru înțelegerea peisajului de securitate regională, inclusiv a proliferării armelor de distrugere în masă și a vectorilor acestora, precum și a chestiunilor convenționale;

                  (c)

                  va identifica posibile măsuri de consolidare a încrederii care ar putea reprezenta pași practici în direcția perspectivei unei zone fără arme de distrugere în masă și fără vectorii acestora în Orientul Mijlociu;

                  (d)

                  va identifica modalități de înregistrare a unor noi progrese în ceea ce privește universalizarea și punerea în aplicare a tratatelor internaționale în materie de neproliferare și de dezarmare, precum și ale altor instrumente;

                  (e)

                  va identifica perspective pentru cooperarea nucleară pașnică în contextul politicii energetice a țărilor și al necesităților acestora.

            2.2.2.   Rezultatele proiectului
      Proiectul:

                  (a)

                  va prezenta idei și propuneri în cadrul seminarului de sprijinire a unui proces de consolidare a încrederii care să ducă la instituirea unei zone fără arme de distrugere în masă și fără vectorii acestora în Orientul Mijlociu și va contribui la desfășurarea unei discuții structurate și axate pe toate chestiunile pertinente;

                  (b)

                  va spori gradul de sensibilizare, cunoaștere și înțelegere, de către societățile civile și administrații, a chestiunilor legate de o zonă fără arme de distrugere în masă și fără vectorii acestora și de securitatea regională în Orientul Mijlociu;

                  (c)

                  va furniza guvernelor și organizațiilor internaționale opțiuni politice și/sau de politică operațională pentru a facilita procesul de instituire a unei zone fără arme de distrugere în masă și fără vectorii acestora și de securitate regională în Orientul Mijlociu.

            2.2.3.   Descrierea proiectului
      Proiectul prevede pregătirea a până la opt documente de referință a câte 10-15 pagini (5 000-7 000 de cuvinte). Consorțiul UE pentru neproliferare va elabora sau va dispune redactarea documentelor de referință, care nu reprezintă neapărat opiniile instituțiilor UE și ale statelor membre ale UE.
      Documentele de referință vor aborda subiectele discutate în cadrul seminarului de sprijinire a unui proces de consolidare a încrederii care să ducă la instituirea unei zone fără arme de distrugere în masă și fără vectorii acestora în Orientul Mijlociu. Fiecare document va prezenta opțiuni politice și/sau de politică operațională.
      Documentele de referință vor fi prezentate participanților la seminar, organismelor relevante din UE și din statele membre ale UE, tuturor țărilor din Orientul Mijlociu, altor țări interesate, precum și organizațiilor internaționale competente. Documentele de referință ar putea fi publicate pe site-ul Consorțiului UE pentru neproliferare.
      Documentele de referință ar putea fi compilate în cadrul unui volum în vederea unei publicări unice, ulterioară seminarului.
      3.   Durata

      Durata totală a punerii în aplicare a proiectelor este estimată la 18 luni.
      4.   Beneficiarii

      Beneficiarii acestui proiect sunt:

                  (a)

                  țările din Orientul Mijlociu;

                  (b)

                  alte țări interesate;

                  (d)

                  organizațiile internaționale relevante;

                  (e)

                  societatea civilă.

            5.   Aspectele procedurale, coordonarea și comitetul director

      Comitetul director va fi alcătuit dintr-un reprezentant al ÎR și un reprezentant al entității de punere în aplicare pentru fiecare proiect specific. Comitetul director va revizui periodic punerea în aplicare a deciziei Consiliului, cel puțin o dată la șase luni, inclusiv prin mijloace electronice de comunicare.
      6.   Entitățile de punere în aplicare

      Punerea în aplicare la nivel tehnic a prezentei decizii a Consiliului va fi încredințată Consorțiului UE pentru neproliferare.
      Consorțiul UE pentru neproliferare va îndeplini această sarcină sub responsabilitatea ÎR. În desfășurarea activităților sale, Consorțiul va coopera cu ÎR, cu statele membre ale UE și cu alte state participante și organizații internaționale, după caz.


title: 2012/682/UE: Decizia Parlamentului European și a Consiliului din 25 octombrie 2012 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2011/015 SE/AstraZeneca depusă de Suedia)

text:
               7.11.2012

               RO

               Jurnalul Oficial al Uniunii Europene

               L 307/76

         DECIZIA PARLAMENTULUI EUROPEAN ȘI A CONSILIULUI
   din 25 octombrie 2012
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2011/015 SE/AstraZeneca depusă de Suedia)
   (2012/682/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor majore din structura comerțului mondial, generate de globalizare și pentru a-i ajuta să se reintegreze pe piața forței de muncă.

               (2)

               Domeniul de aplicare al FEG a fost extins pentru cererile depuse între 1 mai 2009 și 30 decembrie 2011 pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

               (4)

               La 23 decembrie 2011, Suedia a depus o cerere de mobilizare a FEG în ceea ce privește disponibilizările din întreprinderea AstraZeneca și a completat-o cu informații suplimentare transmise până la 16 aprilie 2012. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. În consecință, Comisia propune mobilizarea sumei de 4 325 854 EUR.

               (5)

               Prin urmare, FEG ar trebui mobilizat pentru a oferi o contribuție financiară ca răspuns la cererea depusă de Suedia,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2012, se mobilizează Fondul european de ajustare la globalizare pentru alocarea sumei de 4 325 854 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 25 octombrie 2012.

            Pentru Parlamentul European

            Președintele

         M. SCHULZ

            Pentru Consiliu

            Președintele

         A. D. MAVROYIANNIS

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: 2012/62/UE: Decizia Consiliului din 27 ianuarie 2012 de numire a unui supleant spaniol în cadrul Comitetului Regiunilor

text:
               2.2.2012

               RO

               Jurnalul Oficial al Uniunii Europene

               L 30/20

         DECIZIA CONSILIULUI
   din 27 ianuarie 2012
   de numire a unui supleant spaniol în cadrul Comitetului Regiunilor
   (2012/62/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului spaniol,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului domnului Jordi BAYONA LLOPIS,

         ADOPTĂ PREZENTA DECIZIE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               domnul Esteban MAS PORTELL, Delegado del Gobierno de las Illes Balears en Bruselas.

         Articolul 2
   Prezenta decizie intră în vigoare la data adoptării.

      Adoptată la Bruxelles, 27 ianuarie 2012.

            Pentru Consiliu

            Președintele

         N. WAMMEN

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: 2013/602/UE: Decizia Parlamentului European din 17 aprilie 2013 privind descărcarea de gestiune pentru execuția bugetului Fundației Europene pentru Îmbunătățirea Condițiilor de Viață și de Muncă aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/303

      DECIZIA PARLAMENTULUI EUROPEAN

   din 17 aprilie 2013
   privind descărcarea de gestiune pentru execuția bugetului Fundației Europene pentru Îmbunătățirea Condițiilor de Viață și de Muncă aferent exercițiului financiar 2011
   (2013/602/UE)
   PARLAMENTUL EUROPEAN,

               —

               având în vedere conturile anuale finale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2011,

               —

               având în vedere Raportul Curții de Conturi privind conturile anuale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2011, însoțit de răspunsurile fundației (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (4), în special articolul 16,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0067/2013),

               1.

               acordă directorului Fundației Europene pentru Îmbunătățirea Condițiilor de Viață și de Muncă descărcarea de gestiune pentru execuția bugetului fundației aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Fundației Europene pentru Îmbunătățirea Condițiilor de Viață și de Muncă, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 174.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 139, 30.5.1975, p. 1.

      (5)  JO L 357, 31.12.2002, p. 72.

         REZOLUȚIA PARLAMENTULUI EUROPEAN

      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului Fundației Europene pentru Îmbunătățirea Condițiilor de Viață și de Muncă aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2011,

                  —

                  având în vedere Raportul Curții de Conturi privind conturile anuale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2011, însoțit de răspunsurile fundației (1),

                  —

                  având în vedere Recomandarea Consiliului din 12 februarie 2013 (05753/2013 – C7-0041/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (4), în special articolul 16,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0067/2013),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2011 și cu privire la legalitatea și regularitatea operațiunilor subiacente;

                  B.

                  întrucât, la 10 mai 2012, Parlamentul a acordat directorului Fundației Europene pentru Îmbunătățirea Condițiilor de Viață și de Muncă („fundația”) descărcarea de gestiune pentru execuția bugetului fundației aferent exercițiului financiar 2010 (6), iar în rezoluția sa care însoțea decizia de descărcare de gestiune, printre altele,

                              —

                              a îndemnat fundația să înregistreze toate deciziile Consiliului de administrație cu privire la sondaje, întrucât, în lipsa unor standarde adecvate privind documentarea deciziilor adoptate, ar putea fi afectate eficiența și eficacitatea cu care aceste decizii sunt comunicate;

                              —

                              a invitat fundația să instituie proceduri scrise în care să fie prezentate activitățile sale de bază, măsură ce ar putea ajuta fundația să își folosească resursele în mod eficace și să identifice eventuale deficiențe;

                              —

                              a îndemnat fundația să dea curs în mod corespunzător recomandărilor emise de Serviciul de Audit Intern (IAS) și să informeze autoritatea care acordă descărcarea de gestiune cu privire la măsurile adoptate în acest sens;

                  C.

                  întrucât bugetul general al fundației pentru exercițiul 2011 s-a ridicat la 20 600 000 EUR, ceea ce reprezintă o scădere față de exercițiul financiar 2010 (20 900 000 EUR); întrucât, în 2011, contribuția inițială a Uniunii la bugetul fundației s-a ridicat la 20 210 000 EUR, comparativ cu 19 067 159 EUR în 2010,

         Gestiunea bugetară și financiară

                  1.

                  observă, pe baza conturilor anuale, că a fost reportată în 2012 o sumă de 1 166 895 EUR din creditele de angajament contractate până la sfârșitul lui 2011, dar neplătite până în prezent; constată, în plus, că cuantumul total al creditelor reportate care au fost anulate (mai precis, reportate din 2010 și neplătite în 2011) se ridică în 2011 la 130 133 EUR;

                  2.

                  își exprimă îngrijorarea în legătură cu constatarea realizată de Curtea de Conturi, potrivit căreia fundația a reportat peste 47 % din creditele aferente titlului III (cheltuielile operaționale), nivel ce totalizează 3 400 000 EUR, din care suma de 1 600 000 EUR nu era planificată (22 % din titlul III); își exprimă preocuparea cu privire la faptul că această situație indică întârzieri în realizarea activităților fundației care sunt finanțate de la titlul III și contravine principiului bugetar al anualității;

                  3.

                  invită fundația să informeze autoritatea care acordă descărcarea de gestiune cu privire la măsurile pe care le-a întreprins pentru a remedia această deficiență, precum și cu privire la măsurile pe care le va întreprinde pentru a evita o astfel de situație în viitor; observă, de asemenea, că situația s-a agravat față de exercițiul precedent;

         Acțiunile întreprinse ca urmare a recomandărilor referitoare la descărcarea de gestiune pentru exercițiul financiar 2010

                  4.

                  salută raportul fundației referitor la măsurile adoptate în urma observațiilor autorității care acordă descărcarea de gestiune legate de exercițiul financiar 2010; constată, în special, că, potrivit fundației:

                              —

                              pe site-ul internet al fundației este disponibil un registru al tuturor deciziilor Consiliului de administrație și ale Biroului și că semnăturile și datele lipsă constituiau erori izolate care au fost corectate;

                              —

                              a fost elaborat manualul complet referitor la procesul de gestionare a sondajelor, dându-se curs recomandării adresate de către IAS în cadrul auditului realizat cu privire la gestionarea sondajelor, și că organizația aplică în prezent manualul menționat;

                              —

                              toate recomandările adresate de IAS cărora nu li s-a dat curs până la sfârșitul anului 2010 au fost încheiate și că informații detaliate în acest sens pot fi consultate în Raportul anual privind activitățile de audit intern pe 2011 (raport elaborat în conformitate cu articolul 72 alineatul (5) din Regulamentul financiar);

         Performanță

                  5.

                  invită Comisia să exploreze în continuare, alături de Fundația Europeană de Formare, de Centrul European pentru Dezvoltarea Formării Profesionale, de Fundația Europeană pentru Îmbunătățirea Condițiilor de Viață și de Muncă și de Agenția Europeană pentru Sănătate și Securitate în Muncă, sinergiile existente între aceste agenții și să raporteze autorității care acordă descărcarea de gestiune cu privire la posibilitatea aprofundării integrării acestor patru agenții, înainte de a examina posibilitatea adoptării unor decizii de modificare a respectivelor responsabilități și/sau metode de lucru ale acestor agenții; invită agențiile respective și Comisia să analizeze dacă o cooperare mai strânsă ar putea duce la realizarea unor economii de scară și la optimizarea performanțelor lor;

         Proceduri de recrutare

                  6.

                  constată că a fost evidențiată de către Curtea de Conturi necesitatea de a se aduce îmbunătățiri transparenței procedurilor de recrutare; constată că nu a existat întotdeauna o consemnare documentară suficientă a reuniunilor consiliului de selecție și că nu există nicio dovadă că întrebările care urmau să fie utilizate pentru interviuri și pentru testele scrise au fost pregătite înainte de interviuri sau de examinări;

                  7.

                  invită fundația să informeze autoritatea care acordă descărcarea de gestiune cu privire la măsurile pe care le-a întreprins pentru a remedia această deficiență; consideră că unele dispoziții din Statutul funcționarilor pot crea sarcini administrative considerabile; prin urmare, solicită Comisiei să permită introducerea unui anumit grad de simplificare în temeiul dispozițiilor de la articolul 110 din Statutul funcționarilor în ceea ce privește agențiile;

                  8.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 17 aprilie 2013 (7) referitoare la performanțele, gestiunea financiară și controlul agențiilor.

         (1)  JO C 388, 15.12.2012, p. 174.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 139, 30.5.1975, p. 1.

         (5)  JO L 357, 31.12.2002, p. 72.

         (6)  JO L 286, 17.10.2012, p. 258.

         (7)  Texte adoptate, P7_TA(2013)0134 (a se vedea pagina 374 din prezentul Jurnal Oficial).


title: 2007/89/CE: Decizia consiliului din 12 februarie 2007 de numire a doi membri și patru supleanți olandezi în cadrul Comitetului Regiunilor

text:
               13.2.2007

               RO

               Jurnalul Oficial al Uniunii Europene

               L 41/8

      DECIZIA CONSILIULUI

   din 12 februarie 2007
   de numire a doi membri și patru supleanți olandezi în cadrul Comitetului Regiunilor
   (2007/89/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului olandez,
   întrucât:

               (1)

               La data de 24 ianuarie 2006, Consiliul a adoptat Decizia 2006/116/CE (1) de numire a membrilor și supleanților în cadrul Comitetului Regiunilor pentru perioada 26 ianuarie 2006–25 ianuarie 2010.

               (2)

               Două posturi de membri în cadrul Comitetului Regiunilor au devenit vacante în urma încetării mandatului Dlui Fons HERTOG și a demisiei Dlui Pieter VAN WOENSEL. Patru posturi de supleanți au devenit vacante în urma expirării mandatului Dnei Laetitia GRIFFITH, a demisiei Dlui James LIDTH DE JEUDE, a expirării mandatului Dlui Wim ZWAAN și a demisiei Dlui Alexander SAKKERS,

         DECIDE:
   Articolul 1
   Sunt numiți în cadrul Comitetului Regiunilor pentru perioada rămasă a mandatului în curs, respectiv până la 25 ianuarie 2010:

               (a)

               în calitate de membri:

                           —

                           Dl Cor LAMERS, burgemeester van Houten

                           —

                           Dl Henk KOOL, wethouder te Den Haag,

                     înlocuindu-i pe

                           —

                           Dl Fons HERTOG

                           —

                           Dl Pieter VAN WOENSEL;

               (b)

               în calitate de supleanți:

                           —

                           Dl Lodewijk ASSCHER, wethouder te Amsterdam

                           —

                           Dl Rik DE LANGE, wethouder te Zutphen

                           —

                           Dna Ellie FRANSSEN, wethouder te Voerendaal

                           —

                           Dna Rinda DEN BESTEN, wethouder te Utrecht,

                     înlocuindu-i pe

                           —

                           Dna Laetitia GRIFFITH

                           —

                           Dl James LIDTH DE JEUDE

                           —

                           Dl Wim ZWAAN

                           —

                           Dl Alexander SAKKERS.

         Articolul 2
   Prezenta decizie intră în vigoare la data adoptării acesteia.

      Adoptată la Bruxelles, 12 februarie 2007.

            Pentru Consiliu

            Președintele

         F.-W. STEINMEIER

      (1)  JO L 56, 25.2.2006, p. 75.


title: Decizia (UE) 2015/1477 a Parlamentului European și a Consiliului din 17 iulie 2015 privind mobilizarea Fondului european de ajustare la globalizare (cererea EGF/2015/001 FI/Broadcom depusă de Finlanda)

text:
               28.8.2015

               RO

               Jurnalul Oficial al Uniunii Europene

               L 225/14

         DECIZIA (UE) 2015/1477 A PARLAMENTULUI EUROPEAN ȘI A CONSILIULUI
   din 17 iulie 2015
   privind mobilizarea Fondului european de ajustare la globalizare (cererea EGF/2015/001 FI/Broadcom depusă de Finlanda)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (1), în special articolul 15 alineatul (4),
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) urmărește să ofere sprijin lucrătorilor concediați și persoanelor care desfășoară o activitate independentă a căror activitate a încetat ca urmare a modificărilor structurale majore intervenite în practicile comerciale mondiale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le ofere asistență în vederea reintegrării pe piața muncii.

               (2)

               FEG nu trebuie să depășească o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului (3).

               (3)

               La 30 ianuarie 2015, Finlanda a depus cererea EGF/2015/001 FI/Broadcom pentru mobilizarea FEG în ceea ce privește concedierile care au avut loc în cadrul Broadcom Communications Finland și în cadrul a doi furnizori sau producători ai săi din aval din Finlanda. Cererea a fost completată cu informații suplimentare ce au fost transmise în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește cerințele pentru stabilirea unei contribuții financiare din FEG, astfel cum sunt prevăzute la articolul 13 din Regulamentul (UE) nr. 1309/2013.

               (4)

               Prin urmare, ar trebui mobilizat FEG pentru a furniza o contribuție financiară în valoare de 1 365 000 EUR ca răspuns la cererea depusă de Finlanda.

               (5)

               În scopul de a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2015, se mobilizează din Fondul european de ajustare la globalizare suma de 1 365 000 EUR în credite de angajament și credite de plată.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene. Se aplică de la 17 iulie 2015.

      Adoptată la Bruxelles, 17 iulie 2015.

            Pentru Parlamentul European

            Președintele

         M. SCHULZ

            Pentru Consiliu

            Președintele

         P. GRAMEGNA

      (1)  JO L 347, 20.12.2013, p. 855.

      (2)  JO C 373, 20.12.2013, p. 1.

      (3)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).


title: 2012/348/UE: Decizia Consiliului din 18 iunie 2012 privind poziția care urmează să fie adoptată de către Uniunea Europeană în cadrul comitetelor relevante ale Comisiei Economice pentru Europa a Organizației Națiunilor Unite cu privire la adaptarea la progresul tehnic a Regulamentelor nr. 11, 13H, 30, 44, 49, 54, 64, 101, 106 și 121 și a Regulamentului tehnic global nr. 1 al Comisiei Economice pentru Europa a Organizației Națiunilor Unite privind elementele de blocare și de susținere a ușilor

text:
               3.7.2012

               RO

               Jurnalul Oficial al Uniunii Europene

               L 173/1

         DECIZIA CONSILIULUI
   din 18 iunie 2012
   privind poziția care urmează să fie adoptată de către Uniunea Europeană în cadrul comitetelor relevante ale Comisiei Economice pentru Europa a Organizației Națiunilor Unite cu privire la adaptarea la progresul tehnic a Regulamentelor nr. 11, 13H, 30, 44, 49, 54, 64, 101, 106 și 121 și a Regulamentului tehnic global nr. 1 al Comisiei Economice pentru Europa a Organizației Națiunilor Unite privind elementele de blocare și de susținere a ușilor
   (2012/348/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 114 și articolul 218 alineatul (9),
   având în vedere propunerea Comisiei Europene,
   întrucât:

               (1)

               În conformitate cu Decizia 97/836/CE a Consiliului (1), Comunitatea a aderat la Acordul Comisiei Economice pentru Europa a Organizației Națiunilor Unite (denumită în continuare „UNECE”) privind adoptarea specificațiilor tehnice uniforme pentru vehiculele cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații (denumit în continuare „Acordul revizuit din 1958”).

               (2)

               În conformitate cu Decizia 2000/125/CE a Consiliului (2), Uniunea a aderat la Acordul privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți (denumit în continuare „acordul paralel”).

               (3)

               Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (3) a înlocuit sistemele de omologare ale statelor membre cu o procedură de omologare a Uniunii, care stabilește un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva menționată a încorporat regulamentele UNECE în sistemul de omologare de tip pentru vehicule al UE, fie ca cerințe pentru omologarea de tip, fie ca alternative la legislația Uniunii. De la adoptarea Directivei 2007/46/CE, regulamentele UNECE au înlocuit din ce în ce mai mult legislația Uniunii în cadrul omologării de tip pentru vehicule a UE.

               (4)

               Având în vedere experiența acumulată și evoluțiile tehnice, cerințele referitoare la anumite elemente sau aspecte cuprinse în Regulamentele UNECE nr. 11, 13H, 30, 44, 49, 54, 64, 101, 106 și 121 și la Regulamentul tehnic mondial nr. 1 al UNECE trebuie adaptate.

               (5)

               Este necesară stabilirea poziției de adoptat în numele Uniunii în cadrul comitetului administrativ al Acordului revizuit din 1958 și al comitetului executiv al Acordului din 1998 cu privire la modificările care trebuie aduse actelor menționate ale UNECE.

               (6)

               Măsurile stabilite în prezenta decizie sunt conforme cu avizul Comitetului tehnic pentru autovehicule,

         ADOPTĂ PREZENTA DECIZIE:
   Articolul 1
   Poziția de adoptat de către Uniunea Europeană în cadrul comitetului administrativ al Acordului revizuit din 1958 și al comitetului executiv al Acordului din 1998, ale căror reuniuni se vor desfășura în perioada 25-29 iunie 2012, este să voteze în favoarea modificărilor propuse enumerate în anexă.
   Articolul 2
   Prezenta decizie intră în vigoare la data adoptării.

      Adoptată la Luxemburg, 18 iunie 2012.

            Pentru Consiliu

            Președintele

         M. GJERSKOV

      (1)  JO L 346, 17.12.1997, p. 78.

      (2)  JO L 35, 10.2.2000, p. 12.

      (3)  JO L 263, 9.10.2007, p. 1.

      ANEXĂ

         Lista menționată la articolul 1

                  Propunerea de completare 3 la seria de modificări 03 la Regulamentul nr. 11 (încuietori și balamale de ușă)

                  ECE/TRANS/WP.29/2012/41

                  Propunerea de completare 14 la Regulamentul nr. 13-H (frâne ale vehiculelor de categoriile M1 și N1)

                  ECE/TRANS/WP.29/2012/47

                  Propunerea de completare 17 la seria de modificări 02 la Regulamentul nr. 30 (pneuri pentru autoturisme și remorcile acestora)

                  ECE/TRANS/WP.29/2012/48

                  Propunerea de completare 5 la seria de modificări 04 la Regulamentul nr. 44 (sisteme de reținere pentru copii)

                  ECE/TRANS/WP.29/2012/44

                  Propunere pentru seria de modificări 06 la Regulamentul ONU nr. 49 [emisii provenite de la motoarele cu aprindere prin comprimare și cu aprindere prin scânteie (alimentate cu GN și GPL)]

                  ECE/TRANS/WP.29/2012/45

                  Propunerea de completare 18 la Regulamentul nr. 54 (pneuri pentru vehicule comerciale și remorcile acestora)

                  ECE/TRANS/WP.29/2012/49

                  Propunerea de corectare 3 la versiunea revizuită 2 la Regulamentul nr. 54 (pneuri pentru vehicule comerciale și remorcile acestora)

                  ECE/TRANS/WP.29/2012/52

                  Propunerea de completare 2 la seria de modificări 02 la Regulamentul nr. 64 (unitate de rezervă temporară, anvelope cu posibilitate de rulare pe jantă, sistem de rulare pe jantă și sisteme de monitorizare a presiunii pneurilor)

                  ECE/TRANS/WP.29/2012/50

                  Propunerea de completare 1 la seria de modificări 01 la Regulamentul nr. 101 (emisii de CO2/consum de combustibil)

                  ECE/TRANS/WP.29/2012/46

                  Propunerea de completare 9 la Regulamentul nr. 106 (pneuri pentru vehicule agricole)

                  ECE/TRANS/WP.29/2012/51

                  Propunere pentru seria de modificări 01 la Regulamentul nr. 121 (identificarea comenzilor, a martorilor și a indicatoarelor)

                  ECE/TRANS/WP.29/2012/30

                  Propunere de modificare 1 la Regulamentul tehnic mondial nr. 1 (elemente de blocare și de susținere a ușilor)

                  ECE/TRANS/WP.29/2012/56
                  ECE/TRANS/WP.29/2012/57
                  ECE/TRANS/WP.29/2012/AC.3/18


title: Decizia 2011/425/PESC a Consiliului din 18 iulie 2011 de prelungire a mandatului Reprezentantului Special al Uniunii Europene pentru Asia Centrală

text:
               19.7.2011

               RO

               Jurnalul Oficial al Uniunii Europene

               L 188/27

         DECIZIA 2011/425/PESC A CONSILIULUI
   din 18 iulie 2011
   de prelungire a mandatului Reprezentantului Special al Uniunii Europene pentru Asia Centrală
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 5 octombrie 2006, Consiliul a adoptat Decizia 2006/670/PESC (1) de numire a domnului Pierre MOREL în calitate de Reprezentant Special al Uniunii Europene (denumit în continuare „RSUE”) pentru Asia Centrală. Mandatul domnului Pierre Morel va expira la 31 august 2011.

               (2)

               Mandatul RSUE ar trebui să fie prelungit până la 30 iunie 2012.

               (3)

               RSUE își va îndeplini mandatul în contextul unei situații care s-ar putea deteriora și ar putea împiedica realizarea obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Numire
   Mandatul domnului Pierre MOREL în calitate de Reprezentant Special al Uniunii Europene (denumit în continuare „RSUE”) pentru Asia Centrală se prelungește până la 30 iunie 2012. Mandatul RSUE se poate încheia mai devreme, în cazul în care Consiliul decide aceasta, pe baza unei propuneri din partea Înaltului Reprezentant al Uniunii pentru afaceri externe și politica de securitate (denumit în continuare „ÎR”).
   Articolul 2
   Obiective de politică
   Mandatul RSUE se întemeiază pe obiectivele de politică ale Uniunii în Asia Centrală. Aceste obiective includ:

               (a)

               promovarea unor relații bune și strânse între țările din Asia Centrală și Uniune pe baza unor valori și interese comune astfel cum sunt formulate în acordurile relevante;

               (b)

               contribuția la întărirea stabilității și a cooperării între țările din regiune;

               (c)

               contribuția la consolidarea democrației, a statului de drept, a bunei guvernanțe și a respectării drepturilor omului și a libertăților fundamentale în Asia Centrală;

               (d)

               abordarea amenințărilor majore, în special problemele speciale cu implicații directe pentru Uniune;

               (e)

               sporirea eficienței și a vizibilității Uniunii în regiune, inclusiv printr-o cooperare mai strânsă cu alți parteneri și alte organizații internaționale relevante, precum Organizația pentru Securitate și Cooperare în Europa (OSCE) și Organizația Națiunilor Unite.

         Articolul 3
   Mandat
   (1)   În vederea realizării obiectivelor de politică, mandatul RSUE constă în:

               (a)

               promovarea coordonării politice globale a Uniunii în Asia Centrală și contribuția la asigurarea coerenței acțiunilor externe ale Uniunii în regiune;

               (b)

               monitorizarea, în numele ÎR și în conformitate cu mandatul RSUE, împreună cu Serviciului European de Acțiune Externă (SEAE) și Comisia, a procesului de punere în aplicare a strategiei UE în vederea încheierii unui nou parteneriat cu Asia Centrală, formularea de recomandări și înaintarea de rapoarte periodice către organismele competente ale Consiliului;

               (c)

               sprijinirea Consiliului în vederea dezvoltării în continuare a unei politici globale privind Asia Centrală;

               (d)

               urmărirea îndeaproape a evoluțiilor politice din Asia Centrală prin dezvoltarea și menținerea unor contacte strânse cu guvernele, parlamentele, sistemele judiciare, societatea civilă și mass-media;

               (e)

               încurajarea Kazahstanului, a Kârghâzstanului, a Tadjikistanului, a Turkmenistanului și a Uzbekistanului în direcția cooperării în chestiuni regionale de interes comun;

               (f)

               dezvoltarea contactelor și a cooperării adecvate cu principalii actori interesați din regiune și cu toate organizațiile regionale și internaționale relevante, inclusiv cu Organizația pentru cooperare de la Shanghai (OCS), Comunitatea Economică Eurasiatică (EURASEC), Conferința privind interacțiunea și măsurile de consolidare a încrederii în Asia (CICA), Organizația Tratatului de Securitate Colectivă (CSTO), Programul regional de cooperare economică în Asia Centrală (CAREC) și Centrul regional de informare și coordonare pentru Asia Centrală (CARICC);

               (g)

               contribuția la punerea în aplicare a politicii UE privind drepturile omului și a orientărilor UE privind drepturile omului, în special în ceea ce privește copiii și femeile din zonele afectate de conflict, în principal prin monitorizarea și luarea în considerare a evoluțiilor din acest domeniu;

               (h)

               contribuția, în strânsă cooperare cu OSCE, la prevenirea și rezolvarea conflictelor prin dezvoltarea de contacte cu autoritățile și alți actori locali, precum organizațiile neguvernamentale, partidele politice, minoritățile, grupurile religioase și liderii acestora;

               (i)

               furnizarea de contribuții la formularea aspectelor din cadrul politicii externe și de securitate comune care privesc securitatea energetică, lupta împotriva drogurilor și gestionarea resurselor de apă, în ceea ce privește Asia Centrală.

         (2)   RSUE sprijină activitatea ÎR și menține o privire de ansamblu asupra tuturor activităților Uniunii din regiune.
   Articolul 4
   Executarea mandatului
   (1)   RSUE răspunde de executarea mandatului, acționând sub autoritatea ÎR.
   (2)   Comitetul politic și de securitate (denumit în continuare „COPS”) menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   (3)   RSUE își desfășoară activitatea în strânsă coordonare cu SEAE.
   Articolul 5
   Finanțare
   (1)   Valoarea financiară de referință destinată să acopere cheltuielile aferente mandatului RSUE în perioada 1 septembrie 2011-30 iunie 2012 este de 924 850 EUR.
   (2)   Cheltuielile sunt gestionate în conformitate cu procedurile și normele aplicabile bugetului general al Uniunii.
   (3)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   În limitele mandatului RSUE și ale mijloacelor financiare aferente puse la dispoziție, RSUE răspunde de constituirea echipei sale. Echipa dispune de competențele necesare în chestiuni politice specifice, conform mandatului. RSUE informează în mod prompt Consiliul și Comisia cu privire la componența echipei.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Remunerarea personalului detașat este asigurată de statul membru, de instituția Uniunii în cauză ori de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie repartizați pe lângă RSUE. Personalul internațional contractat este format din resortisanți ai unui stat membru.
   (3)   Toți membrii personalului detașat rămân sub autoritatea administrativă a statului membru sau a instituției Uniunii care i-a detașat ori a SEAE, își duc la îndeplinire sarcinile și acționează în interesul mandatului RSUE.
   Articolul 7
   Privilegiile și imunitățile RSUE și ale personalului său
   Privilegiile, imunitățile și alte garanții necesare executării și bunei desfășurări a misiunii RSUE, precum și a membrilor personalului RSUE se stabilesc împreună cu partea-gazdă sau părțile-gazdă, după caz. Statele membre și Comisia oferă tot sprijinul necesar în acest sens.
   Articolul 8
   Securitatea informațiilor UE clasificate
   RSUE și membrii echipei RSUE respectă principiile și standardele minime de securitate stabilite prin Decizia 2001/292/UE a Consiliului din 31 martie 2011 privind normele de securitate pentru protecția informațiilor UE clasificate (2).
   Articolul 9
   Accesul la informații și asistență logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegațiile Uniunii și statele membre, după caz, furnizează asistență logistică în regiune.
   Articolul 10
   Securitate
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului RSUE și condițiilor de securitate din regiunea geografică pentru care este responsabil, pentru a asigura securitatea întregului personal aflat sub directa autoritate a RSUE, și anume:

               (a)

               elaborarea unui plan de securitate specific misiunii, prevăzând măsuri de securitate fizice, organizaționale și procedurale specifice misiunii, realizând gestionarea deplasării personalului în condiții de siguranță către zona de misiune și în interiorul acesteia, precum și gestionarea incidentelor de securitate și prevăzând un plan de urgență și un plan de evacuare a misiunii;

               (b)

               asigurarea faptului că întreg personalul desfășurat în afara Uniunii beneficiază de asigurare pentru un grad înalt de risc, necesară în condițiile specifice zonei de misiune;

               (c)

               asigurarea faptului că toți membrii echipei RSUE care urmează să fie desfășurați în afara Uniunii, inclusiv personalul contractat la nivel local, au participat, înainte de sosirea în zona de misiune sau după aceasta, la cursuri adecvate de instruire în domeniul securității, pe baza clasificărilor de risc atribuite zonei de misiune;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea, și transmiterea către Consiliu, ÎR și Comisie de rapoarte scrise cu privire la punerea în aplicare a acestora și la alte aspecte legate de securitate, în cadrul raportului intermediar și al raportului de executare a mandatului.

         Articolul 11
   Raportare
   RSUE prezintă COPS și ÎR, periodic, rapoarte verbale și scrise. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele scrise periodice sunt difuzate prin rețeaua COREU. La recomandarea COPS sau ÎR, RSUE poate prezenta rapoarte Consiliului Afaceri Externe.
   Articolul 12
   Coordonare
   (1)   RSUE promovează coordonarea politică globală a Uniunii și contribuie la garantarea faptului că toate instrumentele Uniunii de pe teren sunt angajate în mod coerent în vederea realizării obiectivelor politicii Uniunii. Activitățile RSUE se coordonează cu cele ale Comisiei și cu cele ale Reprezentantului Special al Uniunii Europene pentru Afganistan. RSUE informează periodic misiunile statelor membre și delegațiile Uniunii.
   (2)   Pe teren se menține o strânsă legătură cu șefii delegațiilor Uniunii și cu șefii de misiune ai statelor membre, care depun toate eforturile pentru a-l susține pe RSUE în executarea mandatului. RSUE stabilește, de asemenea, contacte cu alți actori internaționali și regionali de pe teren.
   Articolul 13
   Reexaminare
   Punerea în aplicare a prezentei decizii și coerența acesteia cu alte contribuții ale Uniunii în regiune sunt reexaminate în mod periodic. RSUE prezintă Consiliului, ÎR și Comisiei, la sfârșitul lunii ianuarie 2012, un raport privind progresele înregistrate și, la sfârșitul mandatului RSUE, un raport cuprinzător privind executarea mandatului.
   Articolul 14
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 18 iulie 2011.

            Pentru Consiliu

            Președintele

         C. ASHTON

      (1)  JO L 275, 6.10.2006, p. 65.

      (2)  JO L 141, 27.5.2011, p. 17.